open-index/open-wikipedia-markdown huggingface dataset:
அபூபக்கர்

**அபூபக்கர் (ரலி)** அப்துல்லாஹ் இப்னு அபூ குஹாஃபா (*Abu Bakr Abdullah ibn Abi Quhafa)* அல்லது *Abū Bakr as-Șiddīq*, அரபு: أبو بكر الصديق) அபூபக்ரு அஸ்-ஸித்தீக் என்ற புனைப்பெயரால் பொதுவாக அறியப்படுகிறார். முதன் முதலாக இஸ்லாம் சமயத்தை (மார்க்கத்தை ) தழுவியவர்களில் ஒருவராவார். மிகச்சிறந்த ஒழுக்கசீலரான இவர் முகம்மது நபியவர்களின் மரணத்திற்குப்  பின்னர் முதல் கலிபாவாக பதவி வகித்தார்.. இவர் காலத்தில் இஸ்லாமிய சமயம் அரேபிய நாட்டையும் தாண்டி பரவியது.

## இளமை
**அபூகுஹாஃபா** என்ற உஸ்மானுக்கும் **சல்மா** என்ற உம்முல் கைர் என்பவருக்கும் மகனாக அபூபக்கர் (ரலி) அவர்கள் மக்காவில் பிறந்தார்கள். **அபூபக்கர்** என்பது அவர்களின் புனைப் பெயராகும். இவர்களுக்கு பெற்றோர் வைத்த பெயர் அப்துல்லாஹ். 

நபி (ஸல்) அவர்கள் இறைச் செய்தியை மக்களுக்கு எடுத்துச் சொல்லிய போது வேறு எவரும் உண்மைப்படுத்தாத அளவிற்கு நபி (ஸல்) அவர்களை அதிகம் உண்மைப்படுத்தியதால் **சித்தீக்** (**அதிகம் உண்மைப்படுத்துபவர்**) என்ற புனைப் பெயரும் அபூபக்கர் (ரலி) அவர்களுக்கு வழங்கப்பட்டது.

## மனைவியர்
அபூபக்கர் (ரலி) அவர்களுக்கு நான்கு மனைவிகள் இருந்தார்கள். அவர்கள்:
:**1.அப்துல் உஸ்ஸாவின் மகள் கதீலா**
::**2.ஆமிருடைய மகள் உம்மு ரூமான்**
:::**3.உமைஸுடைய‌ மகள் அஸ்மா**
::::**4.ஹாரீஜாவுடைய மகள் ஹபீபா**
இவர்களில் கதீலாவைத் தவிர்த்து ஏனைய மூவரும் இஸ்லாத்தை ஏற்றுக் கொண்டார்கள். கதீலா இஸ்லாத்தை ஏற்றாரா என்பதில் கருத்து வேறுபாடு உள்ளது.

## குழந்தைகள்
இந்நால்வரின் மூலம் அபூபக்ர் (ரலி) அவர்களுக்கு மூன்று ஆண் குழந்தைகளும், மூன்று பெண் குழந்தைகளும் என மொத்தம் ஆறு குழந்தைகள் பிறந்தன. அவர்கள் அப்துல்லாஹ் இப்னு அபூபக்கர் (ரலி), அப்துர் ரஹ்மான்(ரலி), முஹம்மத், ஆயிஷா பின்த் அபூபக்கர் (ரலி), அஸ்மா பின்த் அபூபக்கர் (ரலி), உம்மு குல்சூம் பின்த் அபூபக்கர் (ரலி) ஆகியோராவர். இவர்கள் அனைவரும் இஸ்லாத்தைத் தழுவினார்கள்.

## சந்தித்த போர்கள்
முகம்மது நபியின் காலத்தில் இவர் உஹத் போர், அகழ்ப்போர், பனூ குரைஜா போர், கைபர் போர், ஹூனைன் போர், தாயிப் முற்றுகை, மக்கா வெற்றி போன்ற போர்களில் போரிட்டதோடு அதற்காக தமது செல்வத்தையும் வாரி வழங்கினார். இவர் காலத்தில் இசுலாமிய சமயம் அரேபியநாட்டையும் தாண்டிப் பரவியது.

## ஆட்சிக்காலம்
இவர்  கிபி 632 முதல்  கிபி 634 வரை இரண்டு ஆண்டு காலம் ஆட்சி செய்தார். இவரது ஆட்சிக்காலத்தில் பைசாந்தியப் பேரரசு முறியடிக்கப்பட்டது. அரசியல் மற்றும் நிர்வாகங்கள் சீரமைக்கப்பட்டது. மேலும் ஆங்காங்கே தோன்றிய பொய்தூதர்களும் முறியடிக்கப்பட்டனர்.

மேலும் முகம்மது நபியின் ஹதீஸ்கள் தொகுக்கும் பணியும் இவரது ஆட்சிக்காலத்திலேயே ஆரம்பிக்கப்பட்டது.  கிபி 634-ம் ஆண்டு மரணமடைந்த இவர், தனக்குப்பிறகு உமரை அடுத்த கலிபாவாக நியமித்தார்.

## குறிப்புகள்

## மேற்கோள்கள்

## நூல் ஆதாரங்கள்
* 
* Walker, Adam, Abu Bakr al-Siddiq, in *Muhammad in History, Thought, and Culture - An Encyclopedia of the Prophet of God* (2 vols.), edited by C. Fitzpatrick and A. Walker, Santa Barbara, ABC-Clio, 2014.
* 
* 
* 
* 
* 
* Abū Bakr Muslim caliph, in *Encyclopædia Britannica Online*, by The Editors of Encyclopædia Britannica, Yamini Chauhan, Aakanksha Gaur, Gloria Lotha, Noah Tesch and Amy Tikkanen
* 

## வெளி இணைப்புகள்

பகுப்பு:573 பிறப்புகள்
பகுப்பு:634 இறப்புகள்
பகுப்பு:கலீபாக்கள்
பகுப்பு:நபித்தோழர்கள்
கோசோ

**கோசோ தீவு** (*Gozo*), மத்தியதரைக் கடலில் உள்ள, மோல்ட்டாத் தீவுக் கூட்டங்களைச் சேர்ந்த ஒரு தீவு ஆகும். தென் ஐரோப்பிய நாடான மால்ட்டாவின் ஒரு பகுதியான இத் தீவு, மால்ட்டாத் தீவுக்கு அடுத்தபடியாக இந் நாட்டின் இரண்டாவது பெரிய தீவு ஆகும். மால்ட்டாத் தீவுடன் ஒப்பிடும்போது கோசோ நாட்டுப்புறப் பகுதியாகும். இது அழகான காட்சிகளைக் கொண்ட மலைகளுக்குப் பெயர் பெற்றது. கிரேக்க இலக்கியமான ஹோமரின் ஒடிசியில் வரும் கதை மாந்தர்களில் ஒருவனின் பெயரைத் தழுவி இத் தீவு *கலிப்சோத் தீவு* எனவும் அழைக்கப்படுவது உண்டு. 

மோல்டா நாட்டின் மொத்த மக்கள்தொகையான 402,000 இல் கோசோ 31,000 மக்களைக் கொண்டுள்ளது. இதன் மக்கள் கோசித்தான்கள் எனப்படுகின்றனர். இத்தீவில் பல வரலாற்றுச் சிறப்பு மிக்க இடங்கள் உள்ளன. கண்டிஜாக் கோயில்கள் இவற்றுள் சிறப்புப் பெற்றவை. உலகின் மிகப் பழைமையான தனித்து நிற்கும் அமைப்புக்களாகவும், மிகப் பழைய சமயம் சார்ந்த கட்டிடங்களாகவும் இக் கோயில்கள் விளங்குகின்றன.

## வரலாறு

கோசோவில் கிமு 5000 ஆண்டுகளிலிருந்தே மக்கள் குடியிருந்தனர். சிசிலியில் இருந்து கடல் கடந்து வந்த வேளாண்மைச் சமுதாயத்தினரே இங்கு முதலில் குடியேறியவராவர். இவர்கள் சிசிலியின் சிசானி இனக்குழுவைச் சேர்ந்தவர்களாக இருக்கலாம் எனக் கருதப்படுகின்றது. கார் தலாம் (Għar Dalam) காலப்பகுதியைச் சேர்ந்த மட்பாண்ட ஓடுகள் இரு இடங்களிலும் கிடைத்துள்ளதை வைத்து, கோசோவில் முதலில் குடியேறியவர்கள் சிசிலியின் அக்ரிஜெண்டோ (Agrigento) பகுதியிலிருந்து வந்திருக்கலாம் என நம்பப்படுகிறது. எனினும் இது குறித்துத் தெளிவான முடிவுகள் எதுவும் எட்டப்படவில்லை. சிசிலி மால்ட்டாத்தீவிலும், கோசோவுக்கே அண்மையில் இருப்பதால் குடியேறியோர் மால்ட்டாவுக்குச் செல்வதற்கு முன்னர் கோசோவிலேயே குடியேறினர். அவர்கள் இன்று சென் லாரன்ஸ் என அழைக்கப்படும் இடத்தில் புறப் பகுதிகளில் உள்ள மலைக் குகைகளில் வாழ்ந்திருக்கலாம் எனப்படுகின்றது. 

கோசோ பண்பாட்டுப் படிமுறை வளர்ச்சியில் ஒரு முக்கியமான இடமாகும். கட்டிடக் கலை வளர்ச்சியில் முக்கியமான படிநிலை ஒன்றைக் குறிக்கும் கண்டிஜாக் கோயில்கள் இங்கே அமைந்துள்ளன. இவை எகிப்தியப் பிரமிட்டுகளுக்கும், இங்கிலாந்தின் ஸ்டோன் ஹெஞ்சுகளுக்கும் முந்தியவை. கோசோவில் உள்ள இன்னொரு புதியகற்காலக் களம், சாக்ரா கல் வட்டம் (Xagħra Stone Circle) ஆகும். 

1551 ஆம் ஆண்டு ஜூலை மாதத்தில் ஓட்டோமான்களும், பார்பேரியக் கடற் கொள்ளையரும் துர்குத் ரெயிஸ், சினான் பாஷா ஆகியோர் தலைமையில் கோசோவைத் தாக்கிப் 5000 அளவிலான பெரும்பாலான கோசோ மக்களை அடிமைகளாகப் பிடித்துச் சென்றனர். பின்னர் மால்ட்டாவின் பிரபுக்களினால், 1565க்கும், 1580க்கும் இடையில் மால்ட்டாத் தீவில் இருந்து கொண்டு செல்லப்பட்டோரால் குடியேற்றப்பட்டது. 

நெப்போலியனால் தன்னாட்சி வழங்கப்பட்ட 1798 அக்டோபர் 28 தொடக்கம், 1800 செப்டெம்பர் 5 வரையான காலப்பகுதி தவிர, கோசோ மால்ட்டாவின் ஆளுகைக்குக் கீழ் உள்ளதால் கோசோவின் அண்மைக்கால வரலாறு மால்ட்டாவில் வரலாற்றுடன் நெருக்கமாகப் பிணைந்துள்ளது.

பகுப்பு:ஐரோப்பியத் தீவுகள்
பகுப்பு:மால்ட்டா
நியூ ஹரைசன்ஸ்

[thumb|right|100px|''நியூ ஹரைசன்ஸ்'' இனால் காணப்பட்ட 132524 APL என்ற [சிறுகோள்]]

**நியூ ஹரைசன்ஸ்** (*New Horizons*) என்பது தற்போது நாசாவினால் விண்ணுக்கு ஏவப்பட்டிருக்கும் ஒரு தானியங்கி விண்கலமாகும். இதுவே புளூட்டோ என்ற குறுங்கோளை நோக்கி ஏவப்பட்ட முதலாவது விண்கலமாகும். இது புளூட்டோவையும் அதன் நிலாக்களான சாரன், நிக்ஸ், மற்றும் ஹைட்ரா ஆகியவற்றை ஆராயும்.

*நியூ ஹரைசன்ஸ்* விண்ணுளவி ஜனவரி 19, 2006 இல் புளோரிடாவில் உள்ள *கேப் கனவேரல்* வான்படைத் தளத்தில் இருந்து வெற்றிகரமாக விண்ணுக்கு ஏவப்பட்டது. இது பெப்ரவரி 28, 2007 இல் வியாழனை 5:43:40 UTC நேரத்தில் அண்மித்தது. புளூட்டோவை இது ஜூலை 2015 இல் இது புளூட்டோவை அடையும் என எதிர்பார்க்கப்படுகிறது. இதன் பூமி சார்பான வேகம் 16.21&nbsp;கி.மீ./செ (36,260&nbsp;மைல்/மணி) ஆகும். இதுவே இதுவரை விண்ணுக்கு ஏவப்பட்ட விண்கலங்களில் அதிகூடிய வேகத்தைக் கொண்டதாகும்.

இதற்கான மொத்த செலவீனம் 15 ஆண்டுகளுக்கு (2001 இலிருந்து 2015 வரை) கிட்டத்தட்ட $650 மில்லியன் அமெரிக்க டாலர் என மதிப்பிடப்பட்டுள்ளது.

## செவ்வாய், மற்றும் சிறுகோள்களை தாண்டல்
ஏப்ரல் 7, 2006, 1000 UTC நேரத்திற்கு, இவ்விண்கலம் செவ்வாயின் சுற்றுவட்டத்தை 21&nbsp;கி.மீ./செக் வேகத்தில் கடந்தது. அப்போது அது 243 மில்லியன் கிலோ மீட்டர் சூரிய தூரத்தில் இருந்தது.

*நியூ ஹரைசன்ஸ்* தனது வழியில் 101,867&nbsp;கி.மீ. தூரத்தில் 132524 APL என்ற சிறுகோளை ஜூன் 13, 2006 இல் சந்தித்து அதன் படத்தைப் பூமிக்கு அனுப்பியது. இச்சிறுகோளின் விட்டம் கிட்டத்தட்ட 2.3 கிலோமீட்டர்கள் ஆகும். இதிலிருந்து மிக வேகமாய்ச் செல்லும் பொருட்களை இனங்காணும் வலிமையை இவ்விண்கலம் பெற்றுள்ளது என நிரூபிக்கப்பட்டது. ரால்ஃப் தொலைக்காட்டி மூலம் இதன் படங்கள் பிடிக்கப்பட்டன.

### பயணத் திட்டக் காலக்கோடு
* ஜனவரி 19, 2006 — விண்ணுக்கு ஏவப்பட்டது.
* ஏப்ரல் 7, 2006 — செவ்வாய்க் கோளைத் தாண்டியது.
* ஜூன் 13, 2006 — 132524 APL என்ற சிறுகோளுக்கு மிகக்கிட்டவாக அண்மித்தது.
* நவம்பர் 28, 2006 — புளூட்டோவின் முதலாவது படத்தை அனுப்பியது.
* ஜனவரி 8, 2007 — வியாழனை சந்திக்க ஆரம்பித்தது.
* பெப்ரவரி 28, 2007 — வியாழனை அண்மித்தது. (2.305 மில்லியன் கி.மீ. தூரத்தில், 21.219&nbsp;கி.மீ./செக் வேகத்தில்).
* மார்ச் 5, 2007 — வியாழனை விட்டு விலகியது.
* ஜூன் 9, 2008 — சனி கோளைக் கடக்கும்.
* மார்ச் 5, 2011 — யுரேனஸ் கோளின் சுற்றுப் பாதையைக் கடக்கும்.
* ஆகஸ்ட் 1, 2014 — நெப்டியூன் கோளின் சுற்றுப்பாதையைக் கடக்கும்.
* ஜூலை 14, 2015 — புளூட்டோவை அண்மிக்கும். (11096&nbsp;கி.மீ. தூரத்தில், 13.780&nbsp;கி.மீ./செக் வேகத்தில்)
* ஜூலை 14, 2015 — சாரன் நிலாவை அண்மிக்கும் (26927&nbsp;கி.மீ. தூரத்தில், 13.875&nbsp;கி.மீ./செக் வேகத்தில்)
* 2016-2020 — possible flyby of one or more Kuiper Belt objects (KBOs).

## மேற்கோள்கள்

## ஊடகம்

## வெளி இணைப்புகள்
* அதிகாரபூர்வ ''நியூ ஹரைசன்ஸ்'' திட்ட இணையத்தளம்
* ''நியூ ஹரைசன்ஸ்'' விண்கலம் 

பகுப்பு:அமெரிக்க விண்வெளித் திட்டங்கள்
பகுப்பு:2006 இல் விண்வெளிப் பயணங்கள்
பகுப்பு:புளூட்டோ
கலீபா

**கலீபாக்கள்** (* Caliphs*, *[[அரபு மொழி|அரபு]]: *)  எனப்படுபவர்கள் முகம்மது நபிக்குப் பிறகு, இஸ்லாமிய அரசை ஆட்சி செலுத்திய தலைவர்கள் ஆவர். பொதுவாக இவர்களது ஆட்சி அரசியலை விட சமயத்திற்கு அதிகம் முக்கியத்துவம் கொடுத்து நடத்தப்பட்டது.

## ராசிதீன் நேர்வழி நின்ற கலிபாக்கள்

# அபூபக்கர்(ரலி) கிபி 632 - கிபி 634 வரை
# உமர்(ரலி) கிபி 634 - கிபி 644 வரை
# உதுமான்(ரலி) கிபி 644 - கிபி 656 வரை
# அலீ(ரலி) கிபி 656 - கிபி 661 வரை
## உமையா கலிபாக்கள்
# முதலாம் முஆவியா (ரலி) கிபி 661 - கிபி 680 வரை
# முதலாம் யசீத்  கிபி 680 - கிபி 683 வரை
# இரண்டாம் முஆவியா கிபி 683 - கிபி 684 வரை
# முதலாம் மார்வான் கிபி 684 - கிபி 685 வரை
# அப்துல் அல் மாலிக் கிபி 685 - கிபி 705 வரை
# முதலாம் அல் வாலித் கிபி 705 - கிபி 715 வரை
# சுலைமான் கிபி 715 - கிபி 717 வரை
# உமர் பின் அப்துல் அஜீஸ்  ஐந்தாவது நேர்வழி நின்ற  கலிபாவாக போற்றப்படுபவர் கிபி 717 - கிபி 720 வரை
# இரண்டாம் யஜித் கிபி 720 - கிபி 724 வரை
# ஹிஷாம் கிபி 724 - கிபி 743 வரை
# இரண்டாம் அல் வாலித் கிபி 743 - கிபி 744 வரை
# மூன்றாம் யஜித் கிபி 744 
# இப்ராஹீம் கிபி 744 
# இரண்டாம் மார்வான் கிபி 744 - கிபி 750 வரை

## பாக்தாத் அப்பாசியா கலிபாக்கள்
# அஸ்சபா கிபி 750 - கிபி 754 வரை
# அல் மன்சூர் கிபி 754 - கிபி 775 வரை
# அல் மகதி கிபி 775 - கிபி 785 வரை
# அல் ஹாதி கிபி 785 - கிபி 786 வரை
# ஹாருன் ரஷீத் கிபி 786 - கிபி 809 வரை
# முஹமது இப்னு ஹாருன் அல் அமீன் கிபி 809 - கிபி 813 வரை
# அல் மாமூன் கிபி 813 - கிபி 833 வரை
# அல் முதாசிம் கிபி 833 - கிபி 842 வரை
# அல் வாதிக் கிபி 842 - கிபி 847 வரை
# அல் முத்தவக்கில் கிபி 847 - கிபி 861 வரை
# அல் முண்டாசிர் கிபி 861 - கிபி 862 வரை
# அல் முஸ்தகின் கிபி 862 - கிபி 866 வரை
# அல் முதாஜ் கிபி 866 - கிபி 869 வரை
# அல் முகத்ததி கிபி 869 - கிபி 870 வரை
# அல் முதம்மிட் கிபி 870 - கிபி 892 வரை
# அல் முத்ததித் கிபி 892 - கிபி 902 வரை
# அல் முக்தாபி கிபி 902 - கிபி 908 வரை
# அல் முக்ததிர் கிபி 908 - கிபி 932 வரை
# அல் காகிர் கிபி 932 - கிபி 934 வரை
# அல் ரதி கிபி 934 - கிபி 940 வரை
# அல் முத்தக்கி கிபி 940 - கிபி 944 வரை
# அல் முஸ்தாக்பி கிபி 944 - கிபி 946 வரை
# அல் முத்தி கிபி 946 - கிபி 974 வரை
# அல் தாய் கிபி 974 - கிபி991 வரை
# அல் காதிர் கிபி 991 - கிபி 1031 வரை
# அல் காயம் கிபி 1031 - கிபி 1075 வரை
# அல் முக்ததி கிபி 1075 - கிபி 1094 வரை
# அல் முஸ்தஜிர் கிபி 1094 - கிபி 1118 வரை
# அல் முஸ்தஷிர்ட் கிபி 1118 - கிபி 1135 வரை
# அல் ரஷீத் கிபி 1135 - கிபி 1136 வரை
# அல் முக்தாபி கிபி 1136 - கிபி 1160 வரை
# அல் முஸ்தஞ்சிட் கிபி 1160 - கிபி 1170 வரை
# அல் முஸ்ததி கிபி 1170 - கிபி 1180 வரை
# அன் நசீர் கிபி 1180 - கிபி 1225 வரை
# அஜ் ஜாகிர் கிபி 1225 - கிபி 1226 வரை
# அல் முஸ்தன்சிர் கிபி 1226 - கிபி 1242 வரை
# அல் முஸ்தசிம் கிபி 1242 - கிபி 1258 வரை
# இரண்டாம் அல் முஸ்தன்சிர் கிபி 1136 - கிபி 1160 வரை
# அல் ஹக்கீம் கிபி 1136 - கிபி 1160 வரை
# அல் முஷ்டபி கிபி 1136 - கிபி 1160 வரை
# அல் வாதிக் கிபி 1136 - கிபி 1160 வரை
# அல் ஹக்கீம் கிபி 1136 - கிபி 1160 வரை
# அல் முத்தித் கிபி 1136 - கிபி 1160 வரை
# அல் முத்தவாகில் கிபி 1136 - கிபி 1160 வரை
# அல் வாதில் கிபி 1136 - கிபி 1160 வரை

பகுப்பு:கலீபாக்கள்
பகுப்பு:இசுலாமிய கலீபகங்கள்
உதுமான்

**உதுமான் / உத்மான் / உஸ்மான்** தமிழில் அரபு  (عثمان بن عفان) முஹம்மது நபியின் மருமகனும், முஸ்லிம்களின் மூன்றாவது கலீபாவும் பிரசித்திப்பெற்ற நபித்தோழர்களில் ஒருவரும் ஆவார்.

இவர் கிபி 644 முதல் கிபி 656 வரை ஆட்சி செய்தார். இவரின் ஆட்சியில் ஈரான், வடக்கு ஆப்பிரிக்கா, சிரியா மற்றும் சைப்பிரசு ஆகிய பகுதிகள் கைப்பற்றப்பட்டன. இவரது ஆட்சிக் காலத்தில்தான் இசுலாமிய இராணுவத்தில் கடற்படை உருவாக்கப்பட்டது. மேலும் திருக்குர்ஆன் தொகுக்கப்பட்டு இசுலாமிய ஆட்சி நடை பெற்ற அனைத்து இடங்களுக்கும் அனுப்பப்பட்டது.

உதுமான்(ரலி) மிகப்பெரும் செல்வந்தராக விளங்கினாலும் மிக எளிமையான வாழ்க்கையை மேற்கொண்டார். மிகவும் மென்மையானவரும், அதிக கூச்ச சுபாவமும் கொண்டவரான இவர் பொதுவாக தனக்கு வேண்டப்பட்ட மற்றும் உறவினர்களை ஆட்சியின் உயர்மட்ட அதிகாரிகளாக நியமிக்கிறார் என்ற குற்றச்சாட்டு இவரது ஆட்சியில் ஏற்பட்டது. இதன் காரணமாக இவருக்கு எதிரான கிளர்ச்சிப் படை எகிப்து மற்றும் கூஃபா (ஈராக்) ஆகிய பகுதிகளில் உருவானது. இவர்களால் உதுமான் கிபி 656 ஆம் ஆண்டு கொலை செய்யப்பட்டார்.

## குறிப்புகள்

பகுப்பு:கலீபாக்கள்
பகுப்பு:நபித்தோழர்கள்
பகுப்பு:576 பிறப்புகள்
பகுப்பு:656 இறப்புகள்
அலீ

முகம்மது நபியின் பெரிய தந்தையின் மகனும், முகம்மது நபியின் மருமகனுமான **அலீ** அவர்கள் நான்காவது கலீபாவாகப் பதவி வகித்தார். அலி ராசிதுன் கலீபாக்களில் நான்காவது மற்றும் இறுதி கலீபா ஆவார். இவர் கிபி 656 முதல் கிபி 661 வரை ஆட்சி செய்தார். உதுமானின்  படுகொலைக்குப் பிறகு மதீனா நகரமே ஒருவிதமான பதட்டமான நிலையிலேயே இருந்தது. இதைத் தொடர்ந்து பலர் அலீ அவர்களை அடுத்த கலீபாவாக பொறுப்பேற்குமாறு வற்புறுத்தினர். இதை ஏற்றுப் பொறுப்பேற்ற அலீ தனது தலைநகரை மதீனாவிலிருந்து, கூபாவிற்கு மாற்றினார். மேலும் பல ஆளுநர்களை (உதுமானின் உறவினர்கள்) பணியிறக்கம் செய்துவிட்டு புதியவர்களை நியமித்தார். இதற்கு எதிர்ப்பு தெரிவித்த சிரியாவின் ஆளுநர் முஆவியா என்பவர், அலீக்கு எதிராகப் படையெடுப்பு நடத்தினார். இந்த உள்நாட்டு போர்களினால் 'காரிஜிய்யாக்கள்' எனப்படும் கூட்டத்தாரின் பகையை சம்பாதித்துக்கொண்டார். பின்பு இந்த கூட்டத்தாரால் கிபி 661-ம் ஆண்டு இவர் படுகொலை செய்யப்பட்டார்.

## குறிப்புகள்


பகுப்பு:599 பிறப்புகள்
பகுப்பு:கலீபாக்கள்
பகுப்பு:நபித்தோழர்கள்
பகுப்பு:601 பிறப்புகள்
பகுப்பு:661 இறப்புகள்
நோமண்டி சண்டை

**நோமண்டி சண்டை** (தமிழக வழக்கு: நார்மாண்டி சண்டை, *Battle of Normandy*) அல்லது **நார்மாண்டி போர்த்தொடர்** (*Normandy Campaign*) என்பது பின்வருவற்றைக் குறிக்கிறது:

*ஓவர்லார்ட் நடவடிக்கை - பிரான்சு மீதான ஒட்டு மொத்த படையெடுப்பு நிகழ்வு. ஜூன் 6 முதல்-ஆகஸ்ட் 25 வரை நடந்த மொத்த நடவடிக்கைகளைக் குறிக்கிறது.
*நார்மாண்டி படையிறக்கம் அல்லது நெப்டியூன் நடவடிக்கை - ஓவர்லார்ட் நடவடிக்கையின் ஆரம்ப கட்ட தரையிறக்கம். ஜூன் 6, 1944.
*நார்மாண்டி படையெடுப்பு - நார்மாண்டி படையிறக்கமும் அதன் பின்னர் நார்மாண்டிப் பகுதியினைக் கைப்பற்ற ஜூலை மாத பாதி வரை நடந்த சண்டைகளும். 

பகுப்பு:பக்கவழி நெறிப்படுத்தல்
மாயன் கட்டிடக்கலை

**மாயன் கட்டிடக்கலை** பல ஆயிரம் ஆண்டுகள் நிலவிய ஒரு கட்டிடக்கலை ஆகும். இருந்தாலும், இப்பாணியைச் சேர்ந்ததாக இலகுவில் எல்லோராலும் அடையாளம் காணக்கூடியவை, படியமைப்புப் பிரமிட்டுகள் ஆகும். பொதுவான நடு-அமெரிக்கக் கட்டிடக்கலை மரபைச் சார்ந்த இப்பிரமிட்டுகள், மிகவும் நுணுக்கமான செதுக்கு வேலைப்பாடுகளோடு கூடிய கற்களால் ஆனவை. ஒவ்வொரு பிரமிட்டும் குறிப்பிட்ட ஒரு கடவுளுக்கு உரியது. இக் கடவுளுக்கான கோயில் இப் பிரமிட்டுகளின் உச்சியில் அமைந்திருக்கும். மாயன் பண்பாட்டின் உச்ச நிலையில், அவர்களின் சமய, வணிக மற்றும் அதிகாரம் சார்ந்த வல்லமை சிச்சென் இட்சா (Chichen Itza), திக்கல் (Tikal), உக்ஸ்மால் (Uxmal) போன்ற பெரிய நகரங்களை உருவாக்கியது.

## நகர அமைப்பு

மாயன் நகரங்கள் மெசோ அமெரிக்காவின் பல்வேறுபட்ட புவியியல் தன்மை கொண்ட பகுதிகளில் பரந்து இருக்கின்றன. இவற்றில் திட்டமிடல் மிகவும் குறைவாகவே காணப்படுகின்றது. ஒவ்வொரு அமைவிடத்துக்கும் ஏற்றபடி நகரங்கள் தனித்தனியாக வடிவமைக்கப்பட்டுள்ளன. இந்நகரங்களின் கட்டிடக்கலையில் இயற்கை அம்சங்கள் பெருமளவில் செல்வாக்குச் செலுத்தியுள்ளன. எடுத்துக்காட்டாக, வட யுக்தான் பகுதியில் சுண்ணாம்புக்கற் சமவெளிகளில் உள்ள நகரங்கள் பரந்து விரிந்த பெருநகரங்களாக வளர்ந்தன. அதே சமயம், உசுமகிந்தா மலைப் பகுதியில் காணும் நகரங்கள் இயற்கையான சமதளங்களைப் பயன்படுத்திக் கோயில்களையும், கோபுரங்களையும் உயரமாக அமைத்துள்ளனர். எனினும் பெரிய நகரங்களுக்குரிய சில ஒழுங்கு முறைகள் மாயன் நகரங்களிலும் காணப்படுகின்றன. 

## இவற்றையும் பார்க்க
* மாயா நாகரிகம்

பகுப்பு:கட்டிடக்கலை வரலாறு
பகுப்பு:கட்டிடக்கலைப் பாணிகள்
பாபி ஃபிஷர்

**பாபி ஃபிஷர்** (*Robert James "Bobby" Fischer*, மார்ச் 9, 1943 – ஜனவரி 17, 2008) அமெரிக்காவில் பிறந்த சதுரங்க மேதை ஆவார். இவர் இறக்கும்போது ஐஸ்லாந்தின் குடிமகனாக இருந்தார். அதிகாரபூர்வ உலக சதுரங்க வாகையாளர் என்ற பட்டத்தைப் பெற்ற ஒரே அமெரிக்கர் இவராவார். 1972 இல் உலக வாகையாளரான போரிஸ் ஸ்பாஸ்கியை வென்று இப்பட்டத்தைப் பெற்றார். 1975 இல் இடம்பெற்ற உலக வாகையாளர் போட்டியில் இவர் இட்ட நிபந்தனைகளை பன்னாட்டு சதுரங்கக் கூட்டமைப்பு (ஃபீடே) ஏற்க மறுத்ததால் ஃபிஷர் இப்போட்டிகளில் பங்குபற்ற மறுத்து விட்டார். இதனால் இவரது வாகையாளர் பட்டமும் பறிபோனது. இருந்தாலும் இவர் சதுரங்க ஆட்ட வரலாற்றிலேயே மிகப்பெரும் ஆட்டக்காரர்களில் ஒருவராகக்கருதப்படுகிறார்.

1992 இல் ஸ்பாஸ்கியுடன் சதுரங்க போட்டி ஒன்றில் கலந்து கொள்ள யூகொஸ்லாவியா சென்றார். யூகொஸ்லாவியா மீது ஐநா தடை விதித்திருந்தது காரணமாக இவர் மீண்டும் தனது நாட்டுக்கு திரும்பவில்லை. பிஷருக்கும் அமெரிக்க அரசுக்கும் இடையில் இதனால் முறுகல் நிலை ஏற்பட்டது. ஹங்கேரியில் சிறிது காலம் வாழ்ந்த பிஷர் பின்னர் ஜப்பான் சென்றார். அங்கு அவரது கடவுச்சீட்டு பறிமுதல் செய்யப்பட்டு 9 மாதங்கள் 2004-2005 இல் தடுப்புக்காவலில் இருந்தார். 2005 இல் ஐஸ்லாந்து குடியுரிமை பெற்று இறக்கும் வரையில் அங்கு வசித்து வந்தார். இவரது கடைசிக் காலங்களில் இவர் அமெரிக்காவுக்கு எதிராக கருத்துகள் தெரிவித்தமைக்காக பிரபலம் அடைந்திருந்தார். இவரின் தாயார் ஒரு யூதர் ஆவார்.

## மேற்கோள்கள்


## வெளி இணைப்புகள்
* ஃபிஷரின் இணையத்தளம் 

----

 
 

 
 

 
 

----

பகுப்பு:1943 பிறப்புகள்
பகுப்பு:2008 இறப்புகள்
பகுப்பு:அமெரிக்கக் கண்டுபிடிப்பாளர்கள்
பகுப்பு:அமெரிக்க சதுரங்க வீரர்கள்
பகுப்பு:உலக சதுரங்க வாகையாளர்கள்
பன்மொழிச் சமூகம்

இரண்டு அல்லது அதற்கு மேற்பட்ட மொழிகள் முதன்மையாக மக்களின் பயன்பாட்டிலும் ஆட்சியியலிலும் இருக்கும் சமூகம் **பன்மொழிச் சமூகம்** எனப்படும்.  உலகின் பல நாடுகளில் உள்ள மக்கள் சமூகங்களில் ஒன்றுக்கும் மேற்பட்ட மொழிகள் வழக்கில் இருக்கின்றன. இத்தகைய சமூகங்கள், இந்தியா, இலங்கை, கனடா, ஆப்பிரிக்க நாடுகள், தென்னமேரிக்க நாடுகள், சிங்கப்பூர் மற்றும் பல மேற்கத்திய நாடுகளில் இருப்பதைக் காணலாம்.  இன்றைய உலகமயமாதல் காலகட்டத்தில் பன்மொழிச் சமூகக் கட்டமைப்பைப் பெரும்பான்மையான நாடுகளில் முன்னிலைப் படுத்திப் பேணுவது சமூகப் பொருளாதார முன்னேற்றத்துக்கு இன்றியமையாத தேவையாகிறது.

## இந்தியா
இந்தியாவின் பல மாநிலங்கள் பன்மொழிச் சமூகங்களைக் கொண்டுள்ளன. பெரும்பாலான மாநிலங்களில் அவரவர் தாய்மொழியைத் தவிர பிறிதொரு மொழி (ஆங்கிலம், இந்தி முதலியவற்றில் ஒன்று) அம்மாநிலத்தின் அன்றாடப் பணிகளிலும் ஆட்சியியல் நடைமுறைகளிலும் நீதித் துறை அலுவல்களிலும் கல்வித் துறைப் பாடங்கள் மற்றும் ஆட்வுகளிலும் பரவலாகப் பயன்படுகிறது.

* :en:List of multilingual countries and regions

பகுப்பு:பண்பாடு
பகுப்பு:மொழியியல்
அன்ட்ரோனோவோ பண்பாடு

**அன்ட்ரோனோவோ பண்பாடு** என்பது, மேற்கு சைபீரியாவிலும், யுரேசியப் புல்வெளி பகுதிகளிலும், கி.மு 2300-1000 ஆண்டு காலப்பகுதிகளில் நிலவிய ஒரேவிதமான பல வெண்கலக் காலப் பண்பாடுகளை ஒருமித்துக் குறிக்கும். 1914 ஆம் ஆண்டில், அழகூட்டப்பட்ட மட்கலங்களோடு, குந்தி இருந்த நிலையில் காணப்பட்ட எலும்புக் கூடுகளோடு கூடிய புதை குழிகள் *அண்ட்ரோனோவோ*  என்னும் ஊரில் கண்டுபிடிக்கப்பட்டன. இந்த ஊரின் பெயரைத் தழுவியே *அன்ட்ரோனோவோ பண்பாடு* என்ற பெயர் ஏற்பட்டது.  இதன் பின்னர் இப் பாண்பாடு தெற்கிலும், கிழக்கிலும் பரவிய காலப்பகுதியைச் சேர்ந்த, குறைந்தது நான்கு துணைப் பண்பாடுகளாவது கண்டுபிடிக்கப்பட்டு உள்ளன. அவை:

* **சிந்தாஷ்தா-பெட்ரோவ்கா-ஆர்க்கைம்** (தெற்கு உரால், வடக்கு கசாக்ஸ்தான், கிமு 2200-1600)
** செல்யாபின்சுக் மாகாணத்தில் உள்ள சிந்தாஷ்தா (Sintashta) அரண்கள் கிமு 1800.
** அண்மையில் உள்ள கி.மு 17 ஆம் நூற்றாண்டைச் சேர்ந்த ஆர்க்கைம் (Arkaim) குடியிருப்பு.

* **அலகுல்** (கிமு 2100-1400) ஆக்சஸ் மற்றும் ஜாக்ஸர்ட்டெஸ் (Jaxartes) என்னுமிடங்களுக்கு இடையில், கிசில்கும் பாலைவனம்
** **அலெக்சேயெவ்கா** (கி.மு 1300-1100 *வெங்கலக்கால இறுதி*) கிழக்குக் கசாக்ஸ்தானில், துர்க்மேனியாவிலுள்ள நாமாஸ்கா 6 உடன் தொடர்பு.

* **ஃபெடோரோவோ** (கிமு 1500-1300) தெற்கு சைபீரியாவில் (எரியூட்டல், தீ வழிபாடு என்பன தொடர்பான மிகப் பழைய சான்று)
** பெஸ்ஹ்கெண்ட்-வாக்ஷ் (கிமு 1000-800)

இப் பண்பாட்டின் புவியியல் பரப்பு மிகவும் பெரியது என்பதுடன் இதன் எல்லைகளை அச்சொட்டாக வரையறுப்பதும் கடினமானது. இதன் மேற்கு எல்லைப் பகுதியில் இது ஏறத்தாழ அதே காலத்தைச் சேர்ந்த ஆனால் வேறுபட்ட ஸ்ரூப்னா பண்பாட்டுடன் கலந்துள்ளது. கிழக்கில், மினுசிங்க்ஸ் தாழ்நிலப் பகுதிவரை சென்று அங்கே முந்திய ஆஃபானாசேவோ பண்பாட்டுடன் கலக்கிறது. மேலதிக இடங்கள் தெற்கே, கோப்பெட் டாக் (துர்க்மெனிஸ்தான்), பாமிர் (தாஜிக்ஸ்தான்), தியான் ஷான் (கிர்கிஸ்தான்) ஆகிய இடங்கள் வரை பரவியுள்ளன.

## மேற்கோள்கள்


அன்ட்ரோனோவோ பண்பாடு
பகுப்பு: நடு ஆசியா
மார்ச் 2008

**மார்ச் 2008**, 2008 ஆம் ஆண்டின் மூன்றாவது மாதமாகும். இம்மாதம் ஒரு சனிக்கிழமை ஆரம்பித்து 31 நாட்களின் பின்னர் ஒரு திங்கட்கிழமை முடிவடையும். தமிழ் நாட்காட்டியின் படி பங்குனி மாதம் மார்ச் 13 இல் தொடங்கி ஏப்ரல் 12 இல் முடிவடைகிறது.

## சிறப்பு நாட்கள்
* மார்ச் 6 - மகா சிவராத்திரி
* மார்ச் 20 - மீலாத் நபி நாயகம் பிறந்த நாள்
* மார்ச் 20 - பெரிய வியாழன்
* மார்ச் 21 - பெரிய வெள்ளி
* மார்ச் 21 - பங்குனி உத்தரம்
* மார்ச் 21 - ஹோலி
* மார்ச் 23 - உயிர்த்த ஞாயிறு

## நிகழ்வுகள்

## இறப்புகள்
* மார்ச் 6 - கி. சிவநேசன், இலங்கை நாடாளுமன்ற உறுப்பினர் (பி. 1957)
* மார்ச் 16 - அநுரா பண்டாரநாயக்கா, இலங்கை அரசியல்வாதி, அமைச்சர் (பி. 1949)
* மார்ச் 19 - ஆர்தர் சி. கிளார்க், ஆங்கில அறிவியல் புதின எழுத்தாளர் (பி. 1917)
* மார்ச் 19 - ரகுவரன், தமிழ்த் திரைப்பட நடிகர்

----

பகுப்பு:2008
ஏப்ரல் 2008

**ஏப்ரல் 2008**, 2008 ஆம் ஆண்டின் நான்காவது மாதமாகும். இம்மாதம் ஒரு செவ்வாய்க்கிழமை ஆரம்பித்து 30 நாட்களின் பின்னர் ஒரு புதன்கிழமை முடிவடையும். தமிழ் நாட்காட்டியின் படி சித்திரை மாதம் ஏப்ரல் 13 இல் தொடங்கி மே 13 இல் முடிவடைகிறது.

## சிறப்பு நாட்கள்
* ஏப்ரல் 7 - தெலுங்கு புத்தாண்டு
* ஏப்ரல் 13 - இந்து, சிங்கள புத்தாண்டு
* ஏப்ரல் 14 - இராம நவமி
* ஏப்ரல் 18 - மகாவீர் ஜெயந்தி
* ஏப்ரல் 20 - சித்திரா பௌர்ணமி

## நிகழ்வுகள்

## இறப்புகள்

பகுப்பு:2008
மருத்துவ அறிகுறி

**மருத்துவ அறிகுறி** (*medical sign*) என்பது நோயாளியிடம் இருந்து மருத்துவரால் மருத்துவப் பரிசோதனையின் போது அறியப்படும் நோயின் இயல்புகள் ஆகும். இத்தகைய அறிகுறிகள் நோயாளிகளால் அறியப்பட வாய்ப்பு இல்லை அல்லது அறிவதற்குத் தகுந்த போதுமான அறிவு அவர்களுக்கு இல்லை. உதாரணமாக, குருதி அழுத்தம், சில நோய்களில் நகங்களின் வேறுபாடு, முதிர் வளையம்

## முக்கிய நான்கு
* உடல் வெப்பநிலை
* இரத்த அழுத்தம்
* இதய நாடித்துடிப்பு 
* மூச்சு வீதம்

## பிற அளவீடுகள்
* குருதியில் வெல்லத்தின் அளவு
* ஈமோகுளோபின்
* கொலஸ்ட்ரால்

பகுப்பு:மருத்துவ அறிகுறிகள்
பிரான்சின் பதினாறாம் லூயி

right|380px|thumb|பதினாறாம் லூயி மன்னனின் மரணதண்டனை நிறைவேற்றப்படல்.

**பதினாறாம் லூயி** (*Louis XVI*), (23 ஆகஸ்ட், 1754 – 21 ஜனவரி, 1793), பிரான்சின் மன்னனாக 1774 முதல் 1792 வரை ஆட்சி செய்தவர். இவரது இயற்பெயர் "லூயி-ஆகுஸ்டே" (*Louis-Auguste*) ஆகும்.

இவரின் மனைவி மரீ அன்டெனெட் என்ற ஆஸ்த்ரிய இளவரசி. பதினாறாம் லூயியை முதலில் மக்கள் விரும்பியிருந்தாலும் அவரது ஆட்சித்திறமையின்மை மற்றும் நாட்டில் நிலவிய வறுமை, பட்டினி காரணமாக பெரும்பான்மையான பிரெஞ்சு மக்கள் போகப் போக அவர் மீதும் மரீ அன்டெனெட் மீதும் அதிருப்தியும் ஆத்திரமும் அடைந்திருந்தார்கள். 1792 ஆகஸ்ட் 10 இல் இவர் பிரெஞ்சுப் புரட்சியின் போது இடம்பெற்ற எழுச்சியில் கைது செய்யப்பட்டு விசாரணைக்கு உட்படுத்தப்பட்டார். விசாரணையின் முடிவில் அரசத்துரோகக் குற்றம் சாட்டப்பட்டு ஜனவரி 21, 1793 இவனுக்கு மக்கள் முன்னிலையில் கழுத்து துண்டிக்கப்பட்டு மரணதண்டனை வழங்கப்பட்டது.   பதினாறாம் லூயி மன்னனின் இறப்பு பிரான்சின் போர்பன் மரபு மன்னராட்சியின் முடிவுக்கு வழி வகுத்தது. இதுவே பின்னர் முதலாம் நெப்போலியன் ஆட்சியைப் பிடிக்க வழிகோலியது.

## வெளி இணைப்புகள்
* 

பகுப்பு:பிரெஞ்சுப் பேரரசர்கள்
பகுப்பு:1754 பிறப்புகள்
பகுப்பு:1793 இறப்புகள்
பகுப்பு:பிரெஞ்சுப் புரட்சி
இசுபிரிட் தளவுலவி

thumb|200px|right|ஸ்பிரிட் தளவுலவி செவ்வாயில் தரையிறங்கிய பகுதி
thumb|220px|ஸ்பிரிட் தளவுலவியினால் அனுப்பப்பட்ட முதலாவது வண்ணப் படம்
**இசுபிரிட்** (*MER-A*, *Mars Exploration Rover - A*), என்பது நாசாவினால் செவ்வாய்க் கோளுக்கு அனுப்பப்பட்ட இரண்டு தளவுலவிகளில் (*rover*) முதலாவதாகும். இது ஜனவரி 4, 2004 இல் செவ்வாயில் 90 மைல் அகண்ட கூஸிவ் குழியில் ('Gusev Crater') வெற்றிகரமாகத் தரையிறங்கியது. இது தரையிறங்கி மூன்று வாரங்களில் இத்திட்டத்தின் மற்றுமொரு தளவுலவியான ஆப்பர்சூனிட்டி தளவுலவி (*Oppportunity Rover*) இது தரையிறங்கிய இடத்துக்கு மறுபுறத்தில் மெரிடியானி பீடத்தில் (*Meridiani Planum*) தரையிறங்கியது.

நாசா திட்டவியலாளர்கள் எதிர்பார்த்தமையை விட 15 மடங்கு அதிக நேரம் ஸ்பிரிட் தளவுலவி செயற்பட்டது. இதனால் அது செவ்வாய்க் கோளின் பாறைகளைப் பற்றிய நிலவியல் (geology), மற்றும் கோளின் மேற்பரப்பு பற்றியும் விரிவாக ஆய்வு நடத்த முடிந்தது. இத்திட்டம் தொடர்ந்து முன்னெடுக்கப்பட்டு வருகிறது (2008).

## நீருக்கான ஆதாரங்கள்
இரண்டு ஆண்டுகளில் இசுபிரிட் தளவுலவி சுமார் 70,000 படங்களை அனுப்பியுள்ளது. அதன் படி செவ்வாய்த் தளத்தில் *ஹம்ப்ரீ* என்ற பாறையில் நீர் இருந்ததற்குச் சான்றுகள் காட்டியிருப்பதாக மார்ச் 5, 2004 இல் *நாசா* அறிவித்தது.

## பொனெவில் குழி
மார்ச் 11, 2004 இல்,  பயணத்தின் பின்னர் *ஸ்பிரிட்* தளவுலவி பொனெவில் குழியை (Bonneville crater) அடைந்தது. இக்குழி  அகலமும்  ஆழமும் கொண்டது. ஆனால் இக்குழி ஒரு முக்கியத்துவமும் இல்லாத காரணத்தால் *ஸ்பிரிட்* இக்குழியினுள் இறங்கவில்லை. மாறாக அது தென்மேற்குப் பகுதியாக நகர்ந்து *கொலம்பியா குன்றுகளை* நோக்கிச் செலுத்தப்பட்டது.
thumb|left|120px|Bonneville Crater.

## மேற்கோள்கள்

## வெளி இணைப்புகள்
* செவ்வாய்க் கோளின் தளத்தை உளவும் விண்வெளி ஊர்திகள் (சி.ஜெயபாரதன்)
* JPL's Mars Exploration Rover Mission home page
* (obsolete JPL Mars Exploration Rover home page) 
* Spirit Mission Profile  by NASA's Solar System Exploration
* Planetary Photojournal, NASA JPL's Planetary Photojournal for Spirit
* SpaceFlightNow Status Page
* Mission Status updates from NASA JPL 
* Marsbase.net, a site that tracks time on Mars.
* NASA TV Special Events Schedule for MER News Briefings at JPL
* MAESTRO - public version of rover simulation software 
* Cornell's rover site: Athena
* Finding Spirit: high resolution images of landing site (Mars Global Surveyor - Mars Orbiter Camera)
* நியூ சயன்டிஸ்ட்

பகுப்பு:அமெரிக்க விண்வெளித் திட்டங்கள்
பகுப்பு:செவ்வாய்த் திட்டங்கள்
பகுப்பு:2011
1793

**1793**  (**[[ரோம எண்ணுருக்கள்|MDCCXCIII]]**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது சனிக்கிழமையில் ஆரம்பமானது.

## நிகழ்வுகள்
* ஜனவரி 2 - ரஷ்யாவும் புருசியாவும் போலந்தைப் பங்கிட்டன.
* ஜனவரி 21 - பிரான்சின் பதினாறாம் லூயி மன்னன் அரசத்துரோகக் குற்றச்சாட்டுகளுக்காக கழுத்து வெட்டப்பட்டு மரணதண்டனைக்கு உட்படுத்தப்பட்டான்.
* பெப்ரவரி 1 - பிரித்தானியா, மற்றும் நெதர்லாந்து மீது பிரான்ஸ் போரை அறிவித்தது.
* பெப்ரவரி 25 - ஜோர்ஜ் வாஷிங்டன் முதலாவது அமைச்சரவைக் கூட்டத்தை நடத்தினார்.
* மார்ச் 5 - பிரெஞ்சுப் படைகள் ஆஸ்திரியாவினால் தோற்கடிக்கப்பட்டன.
* மார்ச் 7 - ஸ்பெயின் மீது பிரான்ஸ் போரை அறிவித்தது.
* ஏப்ரல் 1 - ஜப்பானில் உன்சென் எரிமலை வெடித்தை அடுத்து நிகழ்ந்த நிலநடுக்கத்தில் 53,000 பேர் கொல்லப்பட்டனர்.
* அக்டோபர் 16 - பதினாறாம் லூயி மன்னனின் மனைவி *மறீ அண்டனெட்* மரண தண்டனைக்குள்ளாக்கப்பட்டாள்.
* நவம்பர் 9 - மிஷனறி வில்லியம் கேரி குடும்பத்துடன் கல்கத்தா வந்து சேர்ந்தார்.
* டிசம்பர் 9 - நியூயோர்க் நகரின் முதலாவது தினசரிப் பத்திரிகை "தி அமெரிக்கன் மினேர்வா" வெளியிடப்பட்டது.
* டிசம்பர் 26 - *கைஸ்பேர்க்* என்னும் இடத்தில் இடம்பெற்ற சமரில் பிரெஞ்சுப் படைகள் ஆஸ்திரியர்களைத் தோற்கடித்தனர்.

## நாள் அறியப்படாதவை
* ரோமன் கத்தோலிக்கம் பிரான்சில் தடை செய்யப்பட்டது.
* புனித ரோம் பேரரசு பிரான்சின் மீது போரை அறிவித்தது.
* யாழ்ப்பாணத்தில் பருத்தி முதற்தடவையாக விளைவிக்கப்பட்டது.

## தொடரும் நிகழ்வுகள்
* பிரெஞ்சுப் புரட்சி (1789-1799)

## பிறப்புகள்

## இறப்புகள்

## 1793 நாற்காட்டி

## மேற்கோள்கள்
கே. எம். ஆதிமூலம்

right|thumb|ஓவியர் கே.எம்.ஆதிமூலம்
**கே. எம். ஆதிமூலம்** (1938 - ஜனவரி 15, 2008) தமிழ்நாட்டைச் சேர்ந்த புகழ் பெற்ற ஓவியர் ஆவார். கோட்டு ஓவியத்தை வெகு மக்கள் ஊடகங்கள் வழியாக பிரபலப்படுத்தியதில் முக்கியப் பங்கு வகித்த இவர், கல்வெட்டு பாணியிலான புது வகை எழுத்து அழகியலை உருவாக்கியவர். மனிதநேய படைப்பாளியாக போற்றப்படுகிறார்.

## வாழ்க்கைக் குறிப்பு
left|thumb|250px|கோட்டுச் சித்திர பாணி மகராஜா ஓவிய வரிசையில் ஒரு ஓவியம்

திருச்சி, துறையூர் அருகேயுள்ள கீரம்பூர் என்ற ஊரில் விவசாயக் குடும்பத்தில் பிறந்தார். சிறு வயதிலேயே இவர் ஓவி்யத்தில் அதிக ஈடுபாடு கொண்டவராக திகழ்ந்தார். 1959 இல் சென்னைக்கு வந்தவர் சென்னை கலை மற்றும் கைவினைக் கல்லூரில் சேர்ந்தார். 1961-66 வரை அக்கல்லூரியில் பயின்று 'பட்டயம்' பட்டம் பெற்றார்.

சென்னையில் இருந்த காலகட்டத்தில் தான் ஓவியர் ஆதிமூலத்திற்கு தமிழின் நவீன இலக்கியவாதிகள் பலரோடு தொடர்பு ஏற்பட்டது. இதனைத் தொடர்ந்து, சிறுபத்திரிகைகளில் வெளிவந்த கவிதைகள், கதைகள், கட்டுரைகள் ஆகியவற்றில் அவரது ஓவியங்கள் இடம்பெற்றன.

1966-இல் மகாத்மா காந்தியின் நூற்றாண்டு விழாவையொட்டி காந்தியின் பல்வேறு பரிமாணங்களைக் வெளிப்படுத்தும் வகையில் 100 ஓவியங்களை வரைந்தார். அதன் பின்னர் ஓவியர் ஆதிமூலம் வரைந்த ஓவியங்கள் வலம் வந்து ஆழமான தாக்கத்தை ஏற்படுத்தின.

இவர் துருக்கி, சிங்கப்பூர், இங்கிலாந்து, பிரான்சு உள்ளிட்ட நாடுகளுக்குச் சுற்றுப் பயணம் மேற்கொண்டு ஓவியக் கலையைப் பரப்பியவர்.

இவரது ஓவியங்கள் தேசிய ஓவியக் கூடம், சென்னை அருங்காட்சியகம் உட்பட பல இடங்களில் காட்சிக்கு வைக்கப்பட்டுள்ளன. இவர் ஏராளமான ஓவிய முகாம்கள், பட்டறைகள் ஆகியவற்றில் கலந்து கொண்டு தன் ஆற்றலை வெளி உலகிற்குக் காட்டியுள்ளார்.

வண்ண ஓவியங்களிலும், வரைகலையிலும் நன்கு தேர்ச்சி பெற்றவர் ஓவியர் ஆதிமூலம். 'நான் துரத்தும் நிலம்' என்ற தலைப்பில் வெளிவந்த அவரது தைல வண்ண ஓவியங்கள் வண்ணத்திற்கு வண்ணம் தீட்டுயவை. அவரது கோட்டு ஓவியங்கள் மிகப் பிரபலமானவை.

தமிழ்ப் பத்திரிகைகளில் ஒரே வகையான தட்டையான எழுத்துருக்கள் புழங்கிவந்த காலத்தில் இவர் அழகான நவீன எழுத்துருக்களை உருவாக்கி அளித்தார். திருக்குறள் காட்சிகளை ஓவியங்களாகத் தீட்டினார்.

## விருதுகள்
1964 இல் மாநில அளவிலான பரிசு பெற்றார், லலித் கலா அகாதமியின் தேசிய விருது, மும்பாய், கொல்கத்தா, ஐதராபாத் ஆகிய நகரங்களின் ஓவிய சங்கங்களின் உயர் விருதுகள் உள்ளிட்டு ஏராளமான விருதுகளைப் பெற்றவர். ஓவியத் துறை சார்ந்த பல்வேறு பதவிகள் வகித்தவர்.

## மறைவு
இவர் தனது கடைசி காலத்தில் மனைவி மற்றும் இரண்டு மகன்களுடன் வாழ்ந்து வந்தார். ஜனவரி 15, 2008 இல் சென்னையில் தனது 70வது அகவையில் காலமானார்.

## வெளிவந்த நூல்கள்
* *பெட்வீன் த லைன்ஸ்* - 1962 முதல் 1996 வரை வரைந்த ஓவியங்களின் தொகுப்பு
* *உயிர்க்கோடுகள்*: கோபல்லபுரத்து மக்கள், கரிசல்காட்டுக் கடுதாசி 
* *The Art of Adimoolam*, Gayatri Sinha, Mapin Publishing, 2005, p.&nbsp;104

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## மேற்கோள்கள்

## வெளி இணைப்புகள்
* புகழ் பெற்ற ஓவியர் கே.எம்.ஆதிமூலம் காலமானார்
* ஓவியர் ஆதிமூலத்தின் கோட்டோவியங்கள் சில
* ஆதிமூலம் (ஜெயமோகனின் அஞ்சலி)
* பிரபல ஓவியர் ஆதிமூலம் மறைவு 
* ஓவியர் ஆதிமூலத்தின் நேர்காணல் 
* திசைகளைநோக்கி விரிவடையும் கோடுகள்
* K M Adimoolam  - 
* Icon Of Tamil Modernity  
* Sketches by Adimoolam 

பகுப்பு:தமிழக ஓவியர்கள்
பகுப்பு:1938 பிறப்புகள்
பகுப்பு:2008 இறப்புகள்
பகுப்பு:திருச்சிராப்பள்ளிக் கலைஞர்கள்
1905

**1905**  (**[[ரோம எண்ணுருக்கள்|MCMV]]**) ஒரு ஞாயிற்றுக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இது சனிக்கிழமையில் ஆரம்பமானது.

## நிகழ்வுகள்
* ஜனவரி 1 - டிரான்ஸ்-சைபீரியன் தொடருந்து சேவை ஆரம்பிக்கப்பட்டது.
* ஜனவரி 2 - சீனாவின் போர்ட் ஆர்தர் என்ற இடத்தில் இடம்பெற்ற சண்டையில் ஜப்பானியரிடம் ரஷ்யா சரணடைந்தது. இந்நிகழ்வு உலக நாடுகள் பலவற்றை அதிர்ச்சிக்குள்ளாக்கியது.
* ஜனவரி 5 - யாழ்ப்பாணத்தில் இருந்து வெளியான மோர்னிங் ஸ்டார் வாரப் பத்திரிகையாக பெரிய அளவில் வெளிவர ஆரம்பித்தது.
* ஜனவரி 22 - (ஜனவரி 9 பழைய நாட்காட்டியில்) சென் பீட்டர்ஸ்பேர்க்கில் சார் மன்னருக்கெதிரான தொழிலாளர்கள் மற்றும் மாணவர்களின் எழுச்சி முறியடிக்கப்பட்டது. நூற்றுக்கணக்கானோர் கொல்லப்பட்டனர்.
* பெப்ரவரி 23 - ரோட்டரி அமைப்பு ஆரம்பிக்கப்பட்டது.
* மார்ச் 3 - ரஷ்யாவின் இரண்டாம் நிக்கலாஸ் மன்னன் டூமா என அழைக்கப்படும் மக்கள் பிரதிநிதிகள் அவையை ஏற்படுத்த இணங்கினான்.
* மார்ச் 11 - இலங்கையில் மதவாச்சியில் இருந்து வட பகுதிக்கான தொடருந்துப் பாதை இணைப்பு வேலைகள் முழுமையாக முடிவடைந்தன.
* ஏப்ரல் 4 - இந்தியாவில் இமாசலப் பிரதேசம், கங்கிரா என்ற இடத்தில் இடம்பெற்ற நிலநடுக்கத்தில் 20,000 பேர் கொல்லப்பட்டனர்.
* ஏப்ரல் 23 - யாழ்ப்பாணத்துக்கு முதலாவது தானுந்து வந்தது.
* மே 11 - அல்பேர்ட் ஐன்ஸ்டீன் பிரௌனியன் இயக்கம் பற்றிய தனது விளக்கத்தை வெளியிட்டார்.
* ஜூன் - இலங்கையில் இந்திய சீர்தர நேரம் (ஒ.ச.நே.+5:30) அறிமுகப்படுத்தப்பட்டது.
* ஜூன் 7 - நோர்வே நாடாளுமன்றம் சுவீடனுடனான கூட்டமைப்பை ரத்துச் செய்வதாக அறிவித்தது. நோர்வே முழுமையான விடுதலை பெற்றது.
* ஜூன் 30 - அல்பேர்ட் ஐன்ஸ்டீன் சார்புக் கோட்பாடு பற்றிய விளக்கங்களை அறிவித்தார்.
* ஆகஸ்ட் 1 - இலங்கையின் வடபகுதிக்கான 198 மைல் நீள தொடருந்து பாதை அதிகாரபூர்வமாகத் திறக்கப்பட்டது.
* அக்டோபர் 16 - ரஷ்ய இராணுவம் எஸ்தோனியாவில் மக்கள் கூட்டமொன்றின் மீது சுட்டதில் 94 பேர் கொல்லப்பட்டனர்.
* அக்டோபர் 16 - வங்காளப் பிரிவினை நடந்த நாள்.
* நவம்பர் 28 - ஐரிஷ் தேசியவாதி ஆர்தர் கிரிஃபித் முழூ அயர்லாந்துக்குமான விடுதலையை வேண்டி சின் ஃபெயின் என்ற அரசியல் கட்சியைத் தோற்றுவித்தார்.
* டிசம்பர் 9 - பிரான்சில் அரசையும் கிறிஸ்தவ தேவாலயங்களையும் பிரிக்கும் சட்டமூலம் கொண்டுவரப்பட்டது.

## தேதி அறியப்படாத நிகழ்வுகள்
* ஓநாய்கள் ஜப்பானில் அரிதாயின.
* ரைபோஸ் கண்டுபிடிக்கப்பட்டது.

## பிறப்புகள்
* சி. பா. ஆதித்தனார், தமிழகப் பத்திரிகையாளர் (இ. 1981)
* மே 13 - பக்ருதின் அலி அகமது, இந்தியக் குடியரசுத் தலைவர், (இ. 1977)
* ஜூலை 29 - டாக் ஹமாஷெல்ட், ஐக்கிய நாடுகள் அவையின் 2வது பொதுச் செயலர் (இ. 1961)
* ஆகத்து 31 - எஸ். ஆறுமுகம், ஈழத்துப் பொறியியலாளர், எழுத்தாளர் (இ. 2000)

## இறப்புகள்
* ஆகஸ்ட் 19 - வில்லியம்-அடோல்ஃப் பூகுவேரோ, பிரெஞ்சு ஓவியர் (பி. 1825)
* அக்டோபர் 6 - பேர்டினண்ட் வொன் ரிச்தோஃபென், ஜெர்மானிய புவியியலாளர் (பி. 1833)

## நோபல் பரிசுகள்
* இயற்பியல் - பிலிப் எடுவார்ட் ஆண்டன் வொன் லெனார்ட்
* வேதியியல் - ஜொஹான் ஃபிரீட்ரிக் வில்ஹெம் அடொல்ஃப் வொன் பேயெர்
* மருத்துவம் - ரொபேர்ட் கொக்
* இலக்கியம் - ஹெண்ட்ரிக் சியென்கியேவிச்
* அமைதி -  Baroness Bertha Sophie Felicita Von Suttner

## 1905 நாட்காட்டி

பகுப்பு:1905
சாலமன் தீவுகள் தொடர் சமர்

**சாலமன் தீவுகள் தொடர் சமர்** இரண்டாம் உலகப் போரின் பசிபிக் போரின் போது இடம்பெற்ற முக்கிய தொடர் சமராகும். 1942 ஆம் ஆண்டின் முதல் ஆறு மாதங்களில் யப்பானிய பேரரசு பிரித்தானிய சாலமன் தீவுகளினதும் போகன் வில்லே திவுகளதும் சில இடங்களில் தரையிரங்கி அவ்விடங்களை ஆக்கிரமித்ததுடன் சாலமன் தீவுகள் தொடர் சமர் தொடங்கியது.பப்புவா நியூகினி மீதான யப்பானிய தாக்குதல்களுக்கு பின்பலமாக அமையுமாறு  தாங்கள் ஆக்கிரமித்தப் பகுதிகளில்  யப்பானியர்கள்  வான்,கடற்படைத் தளங்களை அமைக்கத் தொடங்கினர். பப்புவா நியுகினியாவின் புதிய பிரி்த்தானியத் தீவில் அமைந்திருந்த யப்பனியரது முக்கியத் தளமான ரபாவுல் தளத்துக்கு பாதுகாப்பு அரணாகவும், ஐக்கிய அமெரிக்காவுக்கும் அவுசுதிரேலியா, நியூசிலாந்துக்கு மிடையான நேசநாட்டு வழங்கள் பாதைகளை வழிமறிப்புச் செய்யும் தளமாகவும் செயற்படும்  படைத்துறை நோக்கமும் இத்தளங்களில் அமைப்பில் காணப்பட்டது.

தென் பசிபிக் மாக்கடலில் தங்களது வழங்கள், தொலைத் தொடர்பு பாதையை தக்கவைத்துக் கொள்ளவும் நியூகினியில் யப்பானியர்களுக்கு எதிரான எதிர்த்தாக்குதல்களுக்கு ஆதரவை வழங்கவும், யப்பனியரது முக்கியத் தளமான ரபாவுல் தளத்தை தனிமைப் படுத்தும் வகையிலும் நேச நாட்டுப் படைகள்  சாலமன்  தீவுகளில்  காணப்பட்ட யப்பானிய நிலைகள் மீது தாக்குதல் தொடுத்தன. நேச நாட்டுப்படைகள் 1942 ஆம் ஆண்டு ஆகஸ்ட் மாதம் குவாடல் கால்வாய்ப் பகுதியில் தரையிரங்கினர். இத்தரையிரக்கங்கள் காரணமாக நேசநாட்டுப் படைகளுக்கும் யப்பானிய படைகளுக்கும் இடையில் தொடக்கத்தில் குவாடல் தொடர் சமர் மூண்டது இதன் பின்னர் மேலும் சில சண்டைகளும் நடைபெற்றன. இச்சண்டைகள் நடு,வடக்கு சாலமன் தீவுகளிலும் நியூ யோர்ஜியாவிலும் நடைபெற்றன.

இச்சமரின் போது நேசநாட்டுப் படைகள் பகல் வேளையில் முழுமையான வானாதிக்கத்தைக் கொண்டிருந்தன. இதன் காரணாம யப்பானியர் தங்களது வழங்கள்களை இரவு வேளியில் மேற்கொண்டனர், இது எலி போக்குவரத்து(Rat Transportation) என யப்பானியர்களாலும் தோக்யோ கடுகதி (Tokyo Express) என நேச நாட்டுப் படைகளாலும் அழைக்கப்பட்டது. யப்பானியர்களது வழங்கள் பாதையை தடுக்கும் நோக்கில் பல கொடுரமான சண்டைகள் நடைபெற்றன. இதன் போது இருதரப்பும் பல கப்பல்களை இழந்தன.

இச்சண்டையில் நேச நாடுகளின் வெற்றி காரணமாக அவுஸ்திரேலியா நியூசிலாந்து என்பன ஐக்கிய அமெரிக்காவுடன் தொடர்ந்து தொடர்பில் இருக்கக் கூடியதாக இருந்ததோடு நேச நாடுகளின் இயளுமையை அதிகரித்தது. இதன் போது கைப்பற்றப் பட்டப் பகுதிகள் 1943 ஜூன் 30 அன்று தொடங்கப் பட்ட நியூ கினியா தொடர்ச் சமருக்கு முக்கிய தொடக்க மையமாக செயற்பட்டது. நியூ கினி தொடச் சமரின் போது யப்பானியரது முக்கியத் தளமான ரபாவுல் தளம் தாக்கியழிக்கப்பட்டதோடு தென் பசிபிக் மாக்கடலில் யப்பானின் வான், கடல் ஆதிக்கம் வீழ்ச்சியைக் கண்டது. இது பின்னர் பிலிபைன்சைக் கைப்பற்ற நடைபெற்ற பிலிபைன்ஸ் தொடர் சமருக்கும் தொடக்கமாக அமைந்தது.

சாலமன் தீவுகள் தொடர் சமர் வந்தீவிர போகன்வில்லே தொடர்சமரின் தொடக்கத்துடன் முடிவுற்றதாக கருதப்படும்.

## குறிப்புகள்

## ஆதாரங்கள்
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## வெளியிணைப்புகள்
* 
*  Also available at:  http://www.ibiblio.org/hyperwar/USMC/USMC-C-NSol/index.html
* 
* 
* 
*  Same publication also located at:  http://www.army.mil/cmh-pg/brochures/northsol/northsol.htm
* 
* 
* 
* 
* 
* 
* 
* 
* WW2DB: Solomons Campaign 
* - Translation of the official record by the Japanese Demobilization Bureaux detailing the Imperial Japanese Army and Navy's participation in the Southwest Pacific area of the Pacific War.

பகுப்பு:பசிபிக் போர்முனை (இரண்டாம் உலகப் போர்)
பகுப்பு:யப்பான் ஈடுபட்ட சண்டைகள்
வண்டாழிப்புழா

**வண்டாழிப்புழா** காயத்ரிப்புழாவின் துணையாறுகளுள் ஒன்று. காயத்ரிப்புழா கேரளத்தின் இரண்டாவது நீளமான ஆறான பாரதப்புழாவின் துணையாறு.

## மேலும் பார்க்க
*பாரதப்புழா - முதன்மை ஆறு
**காயத்ரிப்புழா - பாரப்புழாவின் முதன்மைத் துணையாறுகளுள் ஒன்று. 
### காயத்ரிப்புழாவின் துணையாறுகள்
***மங்களம் ஆறு
***அயலூர்ப்புழா
***வண்டாழிப்புழா
***மீன்கரைப்புழா
***சுள்ளியாறு

பகுப்பு:கேரள ஆறுகள்
அயலூர்ப்புழா

**அயலூர்ப்புழா** காயத்ரிப்புழா ஆற்றின் துணையாறுகளில் ஒன்று. காயத்ரிப்புழா கேரளத்தின் இரண்டாவது நீளமான ஆறான பாரதப்புழாவின் முதன்மையான துணையாறுகளுள் ஒன்று.

## காயத்ரிப்புழாவின் துணையாறுகள்
* மங்களம் ஆறு
* அயலூர்ப்புழா
* வண்டாழிப்புழா
* மீன்கரைப்புழா
* சுள்ளியாறு

## மேற்கோள்கள்

பகுப்பு:கேரள ஆறுகள்
இத்திக்கரை ஆறு

இத்திக்கரை ஆறு தென்னிந்தியாவின் கேரள மாநிலத்தில் உள்ள ஓர் ஆறு. இதன் நீளம் 56 கிலோமீட்டர். இது திருவனந்தபுரம் மாவட்டத்தில் உள்ள பொன்முடி என்ற இடத்தில் உற்பத்தியாகி பின் கொல்லம் மாவட்டம் வழி பாய்ந்து இறுதியில் பரவூர்க் காயலில் சென்று சேர்கிறது.
கொல்லத்தில் இருந்து 15 கிலோமீட்டரில் இந்த ஆற்றின் கரையில் இத்திக்கரை என்ற சிற்றூர் உள்ளது.

## மேற்கோள்கள்

பகுப்பு:கொல்லம் மாவட்ட ஆறுகள்
கனவுகள் (திரைப்படம்)

**கனவுகள்**, கனடாவில் தயாரிக்கப்பட்ட திரைப்படங்களில் தரமானது என்று கணிக்கப்பட்ட திரைப்படங்களில் ஒன்று. அப்பன் நடா அவர்களால் தயாரிக்கப்பட்ட இத்திரைப்படத்தில் பி.எஸ். சுதாகர், சாமந்தி கனகராஜா (செந்தில்), சுப்புலட்சுமி காசிநாதன், ஆர்.எஸ்.காசிநாதன், சுரேஸ் ராஜா ஆகியோர் நடித்திருந்தார்கள்.

படப்பிடிப்பு, படத்தொகுப்பு, இயக்கம் ஆகிய பொறுப்புக்களை ரவி அச்சுதன் ஏற்றிருந்தார்.

பகுப்பு:கனேடியத் தமிழ்த் திரைப்படங்கள்
பகுப்பு:2003 தமிழ்த் திரைப்படங்கள்
உள்ளம் கவர்ந்தவளே

இந்தியாவில் தயாரான கனேடிய தமிழ்த் திரைப்படங்களின் வரிசையில் **உள்ளம் கவர்ந்தவளே**யும் ஒன்று. 'தமிழ் மகன்' தயாரான பிறகு, பலர் இவ்வாறு இந்தியாவில் அங்குள்ள கலைஞர்களுடன் இணைந்து நடிக்கும் படங்களைத் தயாரிக்கத் தொடங்கினார்கள்.

அர்விந்த் என்பவர் கதாநாயகனாக நடித்த இத்திரைப்படத்தை தயாரித்தவர் ஜெய்ச்சந்திரன். படத்திற்கான இசையை கபிலேஷ்வர் வழங்கினார். கே.எம்.எஸ். சகாயராஜா இயக்கிய இப்படத்தின் ஒளிப்பதிவினை ஷிவா என்பவர் கவனித்துக் கொண்டார்.

பகுப்பு:கனேடியத் தமிழ்த் திரைப்படங்கள்
தீர்ப்பளியுங்கள்

**தீர்ப்பளியுங்கள்**, கனேடியக் கலைஞர்களும், இந்தியக் கலைஞர்களும் பங்குபெற்று இந்தியாவில் தயாரிக்கப்பட்ட நான்காவது திரைப்படம். ஆரம்பத்தில் *துரோகம்* என்று பெயரிடப்பட்டிருந்த இத்திரைப்படம் பின்னர் *தீர்ப்பளியுங்கள்* என்று பெயர் மாற்றம் செய்யப்பட்டது.

இத்திரைப்படத்தில் தரன், பி.எஸ்.சுதாகர், சித்து ஆகியவர்கள், இந்தியக் கலைஞர்களுடன் நடித்திருந்தனர்.
இந்திரசித்து இயக்கிய இத்திரைப்படத்தின் படப்பிடிப்பு, படத்தொகுப்பு வேலைகளை ரவி அச்சுதன் கவனித்தார்.

பகுப்பு:கனேடியத் தமிழ்த் திரைப்படங்கள்
கொங்கோ குடியரசு

thumb|கொங்கோ குடியரசின் வரைபடம்
**கொங்கோ குடியரசு** (அல்லது *காங்கோ குடியரசு*) (*Republic of the Congo*, பிரெஞ்சு: République du Congo) என்பது ஆப்பிரிக்காவின் மத்திய-மேற்குப் பகுதியில் உள்ள நாடு. ஒரு முன்னாள் பிரெஞ்சு குடியேற்ற நாடான இது *கொங்கோ-பிரசாவில்*, or **கொங்கோ** என்றும் அழைக்கப்படுகிறது. கொங்கோ குடியரசின் எல்லைகளில் காபோன், கமரூன், மத்திய ஆபிரிக்கக் குடியரசு, கொங்கோ மக்களாட்சிக் குடியரசு, அங்கோலா மற்றும் கினி வளைகுடா ஆகியன அமைந்துள்ளன. 1960 இல் விடுதலை அடைந்த பிற்பாடு முன்னாள் பிரெஞ்சுப் பகுதியான மத்திய கொங்கோ, கொங்கோ குடியரசாகியது. கால் நூற்றாண்டு காலமாக ஒரு மார்க்சிய நாடாக இருந்த கொங்கோ குடியரசு 1990 இல் மார்க்சியத்தைக் கைவிட்டது. 1992 இல் பொதுத்தேர்தல்கள் இடம்பெற்றன. 1997 இல் சிறிது காலம் உள்நாட்டுப் போரில் ஈடுபட்டிருந்த பின்னர் முன்னாள் மார்க்சிய அதிபர் டெனிஸ் நியூவெஸ்சோ (Denis Sassou Nguesso) பதவிக்கு வந்தார்.

## வெளி இணைப்புகள்
* ஆல்ஆப்பிரிக்கா.கொம்
* சிஐஏ தரவு நூல் 

## மேற்கோள்கள்

பகுப்பு:கொங்கோ
பகுப்பு:ஐக்கிய நாடுகள் சபையின் உறுப்பு நாடுகள்
பகுப்பு:பிரான்சியம் அதிகாரபூர்வ மொழியாக உள்ள நாடுகளும் ஆள்புலங்களும்
1873

**1873**  (**[[ரோம எண்ணுருக்கள்|MDCCCLXXIII]]**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும், அல்லது ஜூலியன் நாட்காட்டியில் திங்கட்கிழமையில் ஆரம்பமான ஒரு ஆண்டு ஆகும்.

## நிகழ்வுகள்
* ஜனவரி 1 - ஜப்பான் கிரெகோரியின் நாட்காட்டியை அறிமுகபடுத்தியது.
* பெப்ரவரி - யாழ்ப்பாணத்தில் கத்தோலிக்க அச்சகம் அமைக்கப்பட்டது.
* பெப்ரவரி 11 - ஸ்பானிய உயர் நீதிமன்றம் (Cortes) முதலாம் அமெடியஸ் மன்னனை பதவி விலக்கி ஸ்பெயின் நாட்டைக் குடியரசாக அறிவித்தது.
* பெப்ரவரி 12 - எமிலியோ காஸ்டெல்லார் ஸ்பெயினின் புதிய குடியரசின் பிரதமராக ஆனார்.
* மார்ச் 1 - நியூயோர்க்கின் ரெமிங்டன் அண்ட் சன்ஸ் முதலாவது தட்டச்சியந்திரத்தை அறிமுகப்படுத்தினர்.
* ஏப்ரல் 1 - RMS அட்லாண்டிக் என்ற பிரித்தானிய நீராவிக் கப்பல் கனடாவின் நொவா ஸ்கோஷியாவில் மூழ்கியதில் 547 பேர் கொல்லப்பட்டனர்.
* ஜூன் 9 - இரு வாரங்களுக்கு முன்னர் திறந்து வைக்கப்பட்ட லண்டன் அலெக்சாண்ட்ரா அரண்மனை தீயினால் அழிந்தது.
* ஆகஸ்ட் 12 - ரஷ்யப் பேரரசுக்கும் கீவா கானேட்டுக்கும் இடையில் ஏற்பட்ட அமைதி ஒப்பந்தத்தின்படி *கீவா கானேட்* ரஷ்யப் பேரரசின் கீழ் வந்தது.
* செப்டம்பர் 6 - இலங்கையில் புதிதாக வடமத்திய மாகாணம் அமைக்கப்பட்டு, மொத்தம் இலங்கையின் மாகாணங்கள் ஏழாக அதிகரிக்கப்பட்டது. ஜே. இ. டிக்சன் அதன் முதலாவது அரச அதிபர் (GA) ஆனார்.
* நவம்பர் 17 - பெஸ்ட், பூடா, மற்றும் ஓபுடா ஆகிய நகரங்கள் இணைக்கப்பட்ட புடாபெஸ்ட் நகரம் ஹங்கேரியின் தலைநகராக்கப்பட்டது.

## தேதி அறியப்படாதவை
* அடிமைகளை வைத்து வியாபாரம் செய்ததற்காக கானாவின் மன்னன் கோஃபி கரிகாரி மீது ஐக்கிய இராச்சியம் போரை அறிவித்தது. ஜூலையில் போர் முடிவுக்குவந்தது. ஐக்கிய இராச்சியம் கோல்ட் கோஸ்ட் குடியேற்ற நாட்டை அமைத்தது.
* டிடிரி (DDT) முதற்தடவையாகத் தொகுக்கப்பட்டது.

## பிறப்புகள்
* பிப்ரவரி 9 - பம்மல் சம்பந்த முதலியார், நாடக ஆசிரியர் (இ. 1967)

## இறப்புகள்

## 1873 நாட்காட்டி

*
ரீமா சென்

**ரீமா சென்** இந்திய திரைப்பட நடிகையும் மாடல் அழகியுமாவார். முதலாவதாக தெலுங்குத் திரைப்படங்கள் இரண்டில் நடித்தார். மின்னலே திரைப்படம் மூலம் தமிழ்த் திரைப்படத்துறைக்கு அறிமுகமானார். தெலுங்கு, தமிழ் திரைப்படங்களுக்கு மேலதிகமாக இந்தி, வங்காள மொழித் திரைப்படங்களிலும் நடித்துள்ளார்.

இவர் 2012ஆம் ஆண்டு மும்பை தொழிலதிபரான ஷிவ் கரன்சிங் எப்வரை மணந்தார். இந்த இணையருக்கு ருத்ரவீர் சிங் என்ற மகன் உள்ளார்.

## வெளி இணைப்புகள்

* 

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:1981 பிறப்புகள்
பகுப்பு:வாழும் மக்கள்
பகுப்பு:வங்காளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பெரிஞ்சான்குட்டி ஆறு

**பெரிஞ்சான்குட்டி ஆறு** கேரள மாநிலத்தில் பாயும் ஒரு ஆறு. இது கேரளத்திலேயே நீளமான ஆறான பெரியாற்றின் துணையாறும் ஆகும்.

## மேலும் பார்க்க
* பெரியாறு - முதன்மை ஆறு.

## பெரியாற்றின் மற்ற துணையாறுகள்
*முதிரப்புழா ஆறு
*முல்லையாறு 
*செறுதோணி  
*இடமலயாறு

பகுப்பு:கேரள ஆறுகள்
புன்னப்புழா

**புன்னப்புழா** (மலையாளம்:**പുന്നപ്പുഴ**) கேரள மாநிலத்தில் பாயும் கரிம்புழாவின் துணையாறு. கரிம்புழா சாலியாற்றின் துணையாறுகளுள் மிகவும் பெரியது. புன்னப்புழா தமிழ்நாட்டில் பாயும் போது பாண்டியாறு என அழைக்கப்படுகிறது.

இதன் ஒரு கிளை முக்கூர்த்தி தேசியப்பூங்காவின் வடபகுதியிலும் மற்றோர் கிளை தமிழ்நாட்டின் நீலகிரியில் உள்ள கூடலூரிலும் தோன்றுகின்றன. இவ்விரு கிளைகளும் கூடலூருக்கு தென்மேற்கே 5 கிலோமீட்டர் தொலைவில் கூடுகின்றன. இந்த ஆறு இடக்கரை என்ற இடத்தை அடையும் போது மருதப்புழா இதனுடன் சேர்கிறது. பின்னர் இது கரிம்புழா ஆற்றுடன் கூடி முடிவடைகிறது.

சுங்கத்தரை, இடக்கரை ஆகியன இவ்வாற்றின் கரையில் அமைந்துள்ள குறிப்பிடத்தக்க ஊர்களாகும்.

பகுப்பு:மலப்புறம் மாவட்ட ஆறுகள்
பகுப்பு:மேற்குத் தொடர்ச்சி மலை ஆறுகள்
துப்பாண்டிப்புழா

**துப்பாண்டிப்புழா** தென்னிந்தியாவின் கேரள மாநிலத்தில் ஓடும் ஓர்ஆறு. இது தூதப்புழாவின் துணையாறுகளுள் ஒன்று. இது பாலக்காடு மாவட்டத்தில் பாய்ந்து வளம் சேர்க்கிறது. இது பிலந்தோல் ஆறு எனவும் அழைக்கப்படுகிறது. பள்ளிப்புரம் என்ற இடத்தில் இது தூதப்புழாவுடன் கலக்கிறது.

## மேலும் பார்க்க
*பாரதப்புழா - முதன்மை ஆறு
**தூதப்புழா - பாரதப்புழாவின் முக்கியமான துணையாறுகளுள் ஒன்று. 

## தூதப்புழாவின் துணையாறுகள்
*குந்திப்புழா
*காஞ்சிரப்புழா
*அம்பன்கடவு
*துப்பாண்டிப்புழா

## மேற்கோள்கள்
 

பகுப்பு:கேரள ஆறுகள்
குண்டுமணி

**குண்டுமணி** என்பது பின்வருவனவற்றுள் ஒன்றைக் குறிக்கலாம்.

* குண்டுமணி - ஒரு செடியின் விதை,

* குண்டுமணி (அலகு) - மிகச் சிறிய அளவுள்ள தங்கத்தை அளக்கப்பயன் படுத்தப்படும் நிறை அலகு.
காரட் (அலகு)

thumb|right|210px|கரோப் விதைப்பை மற்றும் விதை

**காரட்** என்பது  தங்கம் மற்றும் வைரத்தின் தரத்தை அளப்பதற்கான அலகு ஆகும்.  தங்கத்தின் நிறையை அளக்க கிராமே பயன்படுகிறது.  ஒரு கிராமில் 1/5 அல்லது 200 மிகி ஒரு காரட் ஆகும்.

## சொற் பிறப்பியல்
thumb|right|210px|கரோப் விதைகளுள்ள விதைப்பைகள்
carob  என்ற மரத்தின்(Ceratonia siliqua - carob tree) விதை மாறாத எடை உடையது ஆகும்.  இதிலிருந்து வந்த அரபிச் சொல்லானخروب "kharūb"
என்பதிலிருந்து, காரட்  என்ற சொல் பிறந்தது. பெரும்பாலான நாடுகளில் இச்சொல் பயன் படுகிறது.   k என்ற ஆங்கில எழுத்தில் சுருக்கமாக குறிக்கப் படுகிறது. 
### எடுத்துக்காட்டுகள்
18k,22k, 24k

## மேற்கோள்கள்

பகுப்பு:அலகுகள்
பகுப்பு:உலோகவியல்
ரைசின்

thumb|250px|ஆமணக்கம் விதைகள்
thumb|250px|ரைசினின் அமைப்பு. '''A''' சங்கிலி நீல நிறத்திலும் '''B''' சங்கிலி செம்மஞ்சள் நிறத்திலும் காட்டப்பட்டுள்ளன.
**ரைசின்** என்னும் புரதப் பொருள், ஆமணக்கம் விதையில் இருந்து பெறப்படும் ஒரு வகை நச்சுப்பொருள் ஆகும்.

ரைசினை, சுவாசத்தோடு உள்ளிழுப்பதன் மூலம், ஊசியினால் செலுத்துவதன் மூலம், அல்லது வாய் வழியாக உட்கொள்வதன் மூலம் அது புரதத் தொகுப்பைப் (protein synthesis) பாதிக்கிறது. ரைசின், சயனைட்டிலும் 6,000 மடங்கும், கட்டுவிரியன், கண்ணாடி விரியன் போன்ற கிலுகிலுப்பை என்னும் நச்சுப் பாம்பின் நஞ்சிலும் 12,000 மடங்கும் கூடிய நச்சுத்தன்மை கொண்டதாகும். இந்த நஞ்சை முறிப்பதற்கான மருந்துகள் இன்னும் கண்டுபிடிக்கப்படவில்லை. ஆனால் அமெரிக்கப் படையினர் இதற்குத் தடுப்பு மருந்து ஒன்றை உருவாக்கி உள்ளதாகக் கூறப்படுகின்றது. இந் நஞ்சிலிருந்து பிழைத்துக் கொள்பவர்களின், உறுப்புக்களில் நீண்டநாள் பாதிப்புகள் ஏற்படலாம் எனச் சொல்லப்படுகிறது. ரைசின் தீவிரமான வயிற்றோட்டத்தை ஏற்படுத்தி, அதனால் பாதிக்கப்படுபவர்கள் அதிர்ச்சியினால் இறக்கும் நிலை ஏற்படலாம்.

ஆமணக்கு விதைகளை உட்கொண்டு இறப்பது மிகவும் அரிது. எட்டுக் காய்களில் அடங்கியுள்ள விதைகளில், வளர்ந்த ஒருவரைப் பாதிக்கக்கூடிய அளவு பிசின் எனும் நச்சுப் பொருள் இருப்பதாகக் கருதப்படுகின்றது. இந்த நஞ்சுக்கு மருத்துவம் இதுவரை கண்டறியப்படவில்லை.

எலிகளுக்கு சராசரியாக மரண அளவு ஊசி மூலம் செலுத்தினால் ஒரு கிலோ உடல் நிறைக்கு சுமார் 22 மைக்ரோகிராம் ஆகும். ரிசினுக்கு வாய்வழியாக எடுத்து கொண்டால் மிகவும் குறைவான நச்சுத்தன்மை வாய்ந்தது. மனிதர்களில் மதிப்பிடப்பட்ட மரண அளவு ஒரு கிலோ உடல் நிறைக்கு தோராயமாக ஒரு மில்லிகிராம் ஆகும்.

ரிசின் ஒரு டாக்ஸால்புமின் ஆகும், இது முதலில் லெக்டினாலஜியின் நிறுவனர் பீட்டர் ஹெர்மன் ஸ்டில்மார்க்கால் விவரிக்கப்பட்டது. ரிசின் வேதியியல் ரீதியாக ராபினுக்கு ஒத்திருக்க கூடியது.

## நச்சுத்தன்மை
ஆமணக்கு விதைகள்

ரைசின் உள்ளிழுக்கப்பட்டாலோ, ஊசி போட்டாலோ அல்லது உட்கொண்டாலோ மிகவும் நச்சுத்தன்மை வாய்ந்தது. தூசி கண்களில் பட்டாலோ அல்லது சேதமடைந்த தோல் வழியாக உறிஞ்சப்பட்டாலோ அது நச்சுத்தன்மையுடையதாக மாறலாம். புரதத் தொகுப்பைத் தடுப்பதன் மூலம் இது ஒரு நச்சுப் பொருளாகச் செயல்படுகிறது. ரைசின் பெப்டிடேஸ்களால் செரிமானத்திற்கு எதிர்ப்புத் தெரிவிக்கிறது, ஆனால் ஊடுருவாது. உட்கொள்வதன் மூலம், ரைசினின் நோயியல் பெரும்பாலும் இரைப்பைக் குழாயில் மட்டுமே கட்டுப்படுத்தப்படுகிறது, அங்கு அது சளிச்சவ்வு காயங்களை ஏற்படுத்தக்கூடும். பொருத்தமான சிகிச்சையுடன், பெரும்பாலான நோயாளிகள் நல்ல குணமடைவார்கள்.
பகுப்பு:நச்சுப்பொருட்கள்
இருபடிச் சேர்மம்

**இருபடிச் சேர்மம்** (*dimers*) என்பது வேதியியலில், இரண்டு ஒரே மாதிரியான துணை அலகுகள் அல்லது ஒருபடிச் சேர்மங்கள் இணைந்து இருக்கும் ஒரு மூலக்கூறு ஆகும்.

## வேதியியல்
இருபடிச் சேர்மத்தில் உள்ள மூலக்கூறுகள், இணைப் பிணைப்பை (covalent bonds) அல்லது ஐதரசன் பிணைப்புப் (hydrogen bonds) போன்ற வலுக்குறைந்த பிணைப்புக்களைக் கொண்டவை.

## மேற்கோள்கள்

பகுப்பு:வேதியியல்
பகுப்பு:வேதிச் சேர்மங்கள்
திரைப்படத் தொகுப்பு

**படத்தொகுப்பு** என்பது திரைப்பட உருவாக்கத்தில் முக்கியமான ஒரு செயற்பாடு ஆகும். இது ஒன்றுக்கு மேற்பட்ட காட்சிகளை இணைத்தல் மீண்டும் அவற்றை ஒன்றுடன் ஒன்று உரிய முறையில் இணைத்து முழுத் திரைப்படத்தை உருவாக்குதல் என்பவற்றை உள்ளடக்கியதாகும்.

படத்தொகுப்பு என்பது திரைப்படத்துக்கே உரிய தனித்துவமான செயற்பாடாகும். இது திரைப்படக் கலையை நிழற்படக்கலை, நாடகம், நடனம், எழுத்து போன்ற பிற கலைகளினின்றும் வேறுபடுத்துகிறது. வெறுமனே, காட்சிகளை ஒன்றுடன் ஒன்று ஒட்டுவதோ அல்லது சிலவற்றை வெட்டி நீக்குவதோ மட்டும் படத்தொகுப்பு ஆகிவிடுவது இல்லை.  ஆனால் படத்தொகுப்பு ஒரு திரைப்படத்தை வெற்றி பெறவோ அல்லது தோல்வி அடையவோ செய்யக்கூடிய ஒரு கலையாகும். ஒரு படத்தொகுப்பாளர் படிமங்கள், கதை, இசை, இசைவு, வேகம், நடிப்பு போன்ற பல விடயங்களைக் கையாளுகிறார். படத்தொகுப்பின்போது அதனை மீள இயக்குவதுடன், சில சமயங்களில் அதனைத் திரும்ப எழுதுகிறார் என்றும் சொல்லலாம். படத்துண்டுகளை ஒழுங்கு படுத்துவதற்கு இருக்கக்கூடிய எண்ணற்ற வழிகளைப் பயன்படுத்தி ஆக்கபூர்வமான, ஒருங்கிணைந்த, முழுமை கொண்ட ஒரு திரைப்படத்தைக் கொடுப்பதில் பெரும்பங்கு படத்தொகுப்பாளருக்கு உண்டு.

## மேற்கோள்கள்


பகுப்பு:திரைப்படக் கோட்பாடு
பகுப்பு:திரைப்படம் மற்றும் காணொளித் தொழினுட்பம்
பகுப்பு:திரைப்படம் தயாரித்தல்
பகுப்பு:திரைப்படத் தயாரிப்பு
புவேர்ட்டோ ரிக்கோ விடுதலைக் கட்சி

**புவேர்ட்டோ ரிக்கோ விடுதலைக் கட்சி** (*Puerto Rican Independence Party*, ஸ்பானிய மொழி: *Partido Independentista Puertorriqueño*, **PIP**) என்பது புவேர்ட்டோ ரிக்கோ நாட்டின் ஓர் அரசியல் கட்சியாகும். இது ஐக்கிய அமெரிக்காவிலிருந்து புவேர்ட்டோ ரிக்கோ நாட்டின் விடுதலைக்காகப் போராடி வருகிறது. புவேர்ட்டோ ரிக்கோவில் உள்ள மூன்று பெரும் அரசியல் கட்சிகளில் இதுவும் ஒன்றாகும். அத்துடன் பதிவு செய்யப்பட்ட அரசியல் கட்சிகளில் இது இரண்டாவது பழமையானதுமாகும்,.

## வரலாறு
இக்கட்சி அக்டோபர் 20, 1946 இல் கில்பேர்ட்டோ டெ கிராசியா என்பவரால் ஆரம்பிக்கப்பட்டது. நாட்டின் விடுதலையை வேண்டி ஆரம்பிக்கப்பட்ட *பிரபல்யமான மக்களாட்சிக் கட்சி* பின்னர் விடுதலைக் கோரிக்கையை விட்டுக் கொடுத்தமையால் கிராசியா புதிய கட்சியை ஆரம்பித்ததாகக் குறிப்பிட்டுள்ளார்.

## மேற்கோள்கள்

## வெளி இணைப்புகள்
* **www.independencia.net/ingles/welcome.html கட்சியின் அதிகாரபூர்வ இணையத்தளம்**

பகுப்பு:புவேர்ட்டோ ரிக்கோ
பகுப்பு:ஐக்கிய அமெரிக்காவின் அரசியல் கட்சிகள்
பகுப்பு:1946இல் நிறுவப்பட்ட அரசியல் கட்சிகள்
பகுப்பு:விடுதலை இயக்கங்கள்